De Dinotheriorum génère Elephahtidorum Familiae adjungendo etc. 



33 



3. Dinotheriorum generis cranii characteres essentiales. 



Dinotheriorum cranium cum mastodontino exactius comparatum typum generalem eun- 

 dem, sed omnino valde modificatum, ab elephantino vero longe remotiorem manifestât. 



Pars cerebralis posterior humilior magisque depressa, lateribus tarnen, fere ut in 

 Mastodontibus, minus tumida quam in Elephantis invenitur. Summa cranii altitudo molarem 

 penultimum contra, paulo anterius igitur quam in Mastodonte, apparet. Ossis occipitis con- 

 dyli altius inserti magisque retrorsi conspiciuntur. Ossis occipitis squama antice rotun- 

 data, valde antrorsum inclinata et margine superiore fere arcus zygomatici medio opposita, 

 cum squama temporali marginem lambdoideum cristae, sed magis deorsum (quam in Masto- 

 donte) curvatae, forma elevatum et in ossis bregmatis et frontis marginem externum pro- 

 minentem continuatum exhibet, qua de causa fossae temporalis, profundioris quam in Ele- 

 phanto, posterior pars minus quam in hoc assurgit. Ossis sphenoidei processus pterygoidei 

 mastodontinis , ut videtur, longiores et crassiores sunt. Ossis frontis pars orbitalis brevior 

 magis deorsum quidem tendit, sed humilior quam in Mastodonte conspicitur, quare fossa 

 temporalis Dinotherii cum orbita postice prorsus confluit et parte anteriore amplior appa- 

 ret. Arcus zygomatici non solum longiores, sed multo magis tali modo declinati conspi- 

 ciuntur, .ut molarium alveolis sint oppositi fossaeque temporalis dimidii superioris, fere 

 semilunaris, ambitum augeant. Narium apertura et fossa intermaxillaris (ob dentium inci- 

 sivorum [in adultis quidem] absentium alveos haud evolutos) invicem sunt confluxae, non, 

 ut in Elephantis et Mastodontibus, dentibus incisivis munitis partibus basalibus alveolorum 

 eorum introrsum prominentibus in aperturam nasalem et fossam intermaxillarem sejungun- 

 tur. Fossa dicta satis profunda, fere cordata, antice angustior et (ut in Elephantis et Masto- 

 dontibus) aperta (quare sine dubio, etiam ob formam circumscriptam, proboscidis insertioni 

 verisimillime destinata), fissura oblonga (foramine incisivo?) perforatur. Foramen infra- 

 orbitale, in adultis molari primo oppositum, supra a maxillae parte, quasi processus et 

 tegmenti forma extrorsum prominente, superatur, quod, quantum scio, in aliorum Pachy- 

 dermqÇum nullo observatumest. Maxillae partes alveolares humiliores, angustiores et minus 

 quam in Mastodontibus et Elephantis retrorsum directi, dein extrorsum curvati. Ossa in- 

 cisiva maxilla minora, multo breviora quam Mastodontum, ob dentium incisivorum cum 

 alveolis in animalibus adultis defectum, complanata, et facie inferiore impressa mandibulae 

 symphysin fortiter deflexam et arcuatam quidem superant, minime (vel vix) vero extensam 

 superarent. Palatum inter molares mastodontino latius, molari singulo circiter duplo latius. 

 Mandibula ab elephantina et mastodontina ramis rectis, longioribus, humilioribus et an- 

 gustioribus, minus convexis, nec non angulo prominente rotundato, sejuncto, satis magno 

 et symphysi fortius deorsum et retrorsum recurvata distinguitur. 



Dentés incisivi conici bini, intus cavi, deorsum et modice retrorsum curvati, symphysi 

 mandibulae tantum inserti, compressione et curvatura fortiore, sicuti longitudine majore 

 tantum a partibus respondentibus Mastodontis longirostris differunt. 



Mémoires de l'Acad. Imp. des sciences, Vllme Se'rie. 5 



